杨万里
送刘觉之皈蜀
大江东西湖南北，鹄袍学子森如竹。
何人开口不伊川，阿谁初道此水源。
清纯先生刘夫子，冷笑俗儒钻故纸。
梦中亲见大小程，为渠剌船入洙泗。
唴我结发从先生，日日看子趋鲤庭。
先生命子却从我，小窗短檠共灯火。
陋巷柴扉共寒饿，安知头上天几大。
子今行李寄大宁，翩然束书游帝城。
袖中一卷经济策，天关九虎叫不应。
朝来忽见毛生剌，看来看去惊且喜。
风花聚散二十年，何许飞堕老眼前。
相逢几日又相别，珍重两字不忍说。
我有故山江之西，秪遣思皈不遣皈。
赠行聊借退之诗，石头城下一杯酒，
便是此生长别离。